טוקוס אפריקני עקוד

טוקוס אפריקני עקוד (שם מדעי: Tockus fasciatus) הוא מין של קלאו מהסוג טוקוס, שמצוי בחלקים נרחבים מאפריקה המשוונית, מגמביה למערב אוגנדה וצפון אנגולה. אורכו כ-54 ס"מ; בתי הגידול המועדפים עליו הם יערות. 

רוב גופו שחור; הבטן וקצה הזנב לבנים. המקור והמבנה דמוי-הקסדה מעליו צהובים, ועליהם כתמים שחורים. הזכר והנקבה דומים, אם כי קסדתה של הנקבה קטנה יותר. צבע גופם של פרטים צעירים דהוי יותר, והם חסרי קסדה. המעוף גלי.

הטוקוס האפריקני העקוד אוכל-כל: הוא ניזון מפירות וחרקים, וחביבים עליו במיוחד אגוזי דקל השמן. הקלאו קורא לעיתים קרובות בצליל פיי-פיי-פיי דמוי שריקה.

הקן מוקם בחלל בעץ. גודל התטולה מגיע עד 4 ביצים; צבען לבן. הכניסה לקן נחסמת בתחילת הקינון על ידי הנקבה: היא חוסמת אותו בעזרת שימוש בעיסה דמוית גומי שמורכבת מבוץ, לשלשת ושאריות פרי. היא משאירה רק חרך צר, דרכו הזכר יכול להביא לה מזון. כאשר בתוך העץ כבר אין מספיק מקום לגוזלים ולנקבה, הנקבה פורצת את המחסום שבנתה, ובונה אותו מחדש, כך שהגוזלים נשארים בפנים. מרגע זה ועד לפריחת הגוזלים מהקן, הזכר והנקבה מאכילים אותם.

קישורים חיצוניים

בעלי חיים שתוארו ב-1811
טקסונים שתוארו בידי ג'ורג' שו
טוקוס
גאנה: עופות
הרפובליקה הדמוקרטית של קונגו: עופות
הרפובליקה המרכז-אפריקאית: עופות
עופות יערות הגשם האפריקאים